**PRVOUKA**

|  |  |
| --- | --- |
| 1. ročník | 1 hod. týždenne – 33 hod. ročne |
| Učebná osnova predmetu je spracovaná presne v rozsahu stanovenom ŠVP, bez ďalších úprav. Štandardy sú uvedené v príslušnom ŠVP na adrese [www.minedu.sk](http://www.minedu.sk) alebo [www.statpedu.sk](http://www.statpedu.sk) v sekcii Štátny vzdelávací program. |
| Učebné zdroje: Prvouka pre 1. ročník základnej školy **(R. Dobišová Adame** – **O. Kováčiková, Aitec 2015),** Multimediálny disk k Prvouke pre 1. ročník základnej školy, internet, vlastný metodický materiál... |
| 2. ročník | 2 hod. týždenne – 66 hod. ročne |
| Učebná osnova predmetu je spracovaná v súlade so ŠVP. Štandardy sú uvedené v príslušnom ŠVP na adrese [www.minedu.sk](http://www.minedu.sk) alebo [www.statpedu.sk](http://www.statpedu.sk) v sekcii Štátny vzdelávací program. |
| Učebné zdroje: Prvouka pre druhákov (**R. Dobišová Adame** – **O. Kováčiková, Aitec 2016),** Multimediálny disk Prvouka pre druhákov, internet, vlastný metodický materiál... |

**PRVOUKA**

# ÚVOD

Vzdelávací štandard prvouky nepredstavuje iba súhrn katalógov, ktoré stanovujú výkony a obsah vyučovacieho predmetu, ale je to predovšetkým program rôznych činností a otvorených príležitostí na rozvíjanie individuálnych učebných možností žiakov.

Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov, ktoré sú vyjadrené kognitívne odstupňovanými konkretizovanými cieľmi – učebnými požiadavkami. Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Učivo je v ňom štruktúrované podľa jednotlivých tematických celkov. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard prvouky ako program aktivity žiakov je koncipovaný tak, aby vytváral možnosti na tie kognitívne činnosti žiakov, ktoré operujú s pojmami, akými sú hľadanie, pátranie, skúmanie, objavovanie lebo v nich spočíva základný predpoklad poznávania a porozumenia v prvouke. V tomto zmysle nemajú byť žiaci len pasívnymi aktérmi výučby a konzumentmi hotových poznatkov, ktoré si majú len zapamätať a následne zreprodukovať.

Keďže predmet je vytvorený z obsahov dvoch vzdelávacích oblastí – prírodovednej a spoločenskovednej, výkonový štandard je rozdelený do dvoch častí, ktoré korešpondujú s danými vzdelávacími oblasťami. Spoznávanie prírodného prostredia je viazané s iným typom poznávacích procesov v porovnaní so spoznávaním spoločenského prostredia, preto zostali vzdelávacie oblasti v tomto dokumente formálne oddelené. Vytvorením spoločného predmetu pre dve vzdelávacie oblasti však naznačujeme možnosť vytvárať také tematické aktivity, v ktorých sa rozvíjajú vedomosti a spôsobilosti v oboch spomínaných vzdelávacích oblastiach.

# CHARAKTERISTIKA PREDMETU

Prvouka vytvára vedomostný, spôsobilostný a postojový základ pre dva nadväzujúce predmety – prírodovedu a vlastivedu. Vo vlastivednej oblasti sa zameriava na poznávanie reálneho spoločenského priestoru prostredníctvom oboznamovania sa s fungovaním služieb, samosprávy a geografického opisu krajiny. V prírodovednej oblasti poznávaním organizmov, neživého prostredia a ich vzájomných vzťahov oboznamuje žiakov s reálnym prírodným priestorom prostredníctvom skúmania fungovania vybraných prírodných javov.

# CIELE PREDMETU

# Žiaci:

* rozvíjajú svoje predstavy o vybraných prírodných a spoločenských javoch,
* rozvíjajú svoje pozorovacie spôsobilosti tak, aby z bežne zažívaných situácií dokázali získať nové informácie a obohatiť si doterajšie poznanie,
* sú vedení k porovnávaniu predmetov a javov a k zoskupovaniu, triedeniu predmetov a javov podľa identifikovaných znakov,
* zovšeobecňujú na základe porovnávania,
* vytvárajú vlastný, argumentačne podložený úsudok,
* spolupracujú pri riešení jednoduchých skúmateľských aktivít, pričom súčasťou kooperácie je podieľanie sa na aktuálnom poznaní a jeho efektívnom využívaní pri tvorbe záveru (riešenia),
* argumentujú prostredníctvom vlastnej skúsenosti, t.j. rozvoja odbornej diskusie k danej téme, ktorá je adekvátna z hľadiska vekuprimeranosti žiakov,
* rozlišujú vhodné a nevhodné správanie v triede aj mimo nej,
* uvedomujú si a rešpektujú rozdielnosť u ľudí (rozumejú, že existujú podobnosti a rozdiely medzi skupinami ľudí),
* vysvetľujú význam pravidiel a predpisov v živote,
* rozlišujú riziká spojených s každodenným životom a možnosťami úrazu (šport, rekreácia a i.),  poznajú bezpečnosť v domácom prostredí, v škole i na ceste do školy a v mimoškolských aktivitách,
* poznajú pravidlá správania sa v rizikových situáciách podľa vzoru (vedia ako a kde sa obrátiť o pomoc).

# VZDELÁVACÍ ŠTANDARD

- ***vzdelávacia oblasť Človek a príroda***

**Rastliny**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 1. ročníka základnej školy vie/dokáže:**   * rozpoznať základné časti rastlín, * identifikovať základné časti rastlín (pŕhľava dvojdomá, púpava lekárska, rebríček obyčajný, kapsička pastierska, ruža šípová, pagaštan konský1), * identifikovať päť podobností a päť odlišností v tvaroch, veľkosti, farbe základných častí rôznych rastlín, * na základe vlastného pozorovania triediť rastliny na byliny, kry a stromy, * deliť rastliny podľa tvaru listov na listnaté a ihličnaté, * opísať funkcie jednotlivých častí rastlín (napríklad: koreňom rastlina čerpá z pôdy vodu a živiny), | základné časti rastlín: koreň, stonka, list, kvet, plod byliny, kry, stromy životné prejavy rastlín – rast, vývin, rozmnožovanie |
| * vysvetliť princíp opeľovania, * že plod je časť rastliny, ktorá vzniká z kvetu, * že plody obsahujú semená, z ktorých vyrastú nové rastliny. |  |

1 Z dôvodu odbornej korektnosti sú vo vzdelávacích štandardoch pri všetkých rastlinných a živočíšnych druhoch uvedené rodové aj druhové názvy organizmov. Štandardným výkonom žiaka prvého stupňa základnej školy je poznanie rodového názvu organizmov, uvedených vo vzdelávacom štandarde.

**Živočíchy**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 1. ročníka základnej školy vie/dokáže:**   * uviesť tri spoločné a tri rozličné znaky, ktorými sa živočíchy a rastliny vzájomne podobajú, * vysvetliť, ako sú živočíchy tvarom tela a spôsobom života prispôsobené prostrediu, v ktorom žijú (ako príklad použije: mačka domáca, dážďovka zemná, krt obyčajný, lastovička obyčajná, kapor obyčajný, voš detská), * na príkladoch uviesť rozdiely medzi suchozemskými a vodnými živočíchmi, * že živočíchy získavajú potravu rôznym spôsobom, * vysvetliť vzťah dravec a korisť, * vysvetliť význam maskovania živočíchov v prostredí, * identifikovať časť tela, ktorá zabezpečuje živočíchom pohyb, | životné prejavy živočíchov suchozemské a vodné živočíchy dravec, korisť končatiny |
|  triediť živočíchy podľa toho, čím a ako sa pohybujú a tieto informácie dať do súvislosti s tým, kde a ako živočíchy žijú. |  |

**Človek**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 1. ročníka základnej školy vie/dokáže:**   * identifikovať päť základných zmyslov človeka a im prislúchajúce zmyslové orgány, * vysvetliť význam zmyslových orgánov pre život človeka, * vysvetliť zásady starostlivosti o zrak a sluch, * vytvoriť závery o funkcii ušnice pri zachytávaní zvuku, * že orgány hmatu sú rozmiestnené po celom tele v koži a sú zodpovedné za jej citlivosť. | zmysly: zrak, sluch, hmat, čuch, chuť, poruchy zraku |

**Neživá príroda a skúmanie prírodných javov**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 1. ročníka základnej školy vie/dokáže:**   * vysvetliť rozdiel medzi živými a neživými súčasťami prírody, * triediť na základe znakov, identifikovaných vlastným pozorovaním, prírodné objekty na živé, neživé a odumreté, * vysvetliť, na čo všetko používa človek vodu a čo by sa stalo, ak by | životné prejavy organizmov: pohyb, rast, príjem potravy, dýchanie, rozmnožovanie vodné zdroje (potok, rieka, jazero, more, podzemná voda), význam vody pre život svetelné zdroje, tiene, priesvitný, priehľadný, nepriesvitný materiál |
| jej mal nedostatok,   * vysvetliť, aký význam má voda v pôde a ako sa to týka človeka, * že voda sa vyskytuje v rôznych formách (niektoré vymenuje, napr. ľad, vodná para, sneh, dážď, námraza, rosa), * vymenovať tri typy vodných zdrojov, * na základe skúmania vytvoriť závery o priesvitnosti a priehľadnosti rôznych materiálov (prostredí), * že hlavným zdrojom svetla je Slnko, * vysvetliť, kedy sa vytvára a kedy sa nevytvára tieň, kedy sa vytvára dlhší tieň a kedy sa vytvára kratší tieň, kedy sa vytvára viac tieňov, * vymenovať ďalšie zdroje svetla: plameň, blesk, žiarovka a iné elektrické zariadenia, ktoré vytvára človek, * navrhnúť vlastný spôsob merania časového úseku, * zostrojiť presýpacie hodiny, * vysvetliť vzťah rýchlosti presypania presýpacích hodín a niektorých vlastností presýpanej látky na základe pozorovania presýpacích hodín, * zostrojiť kyvadlo, * vysvetliť vzťah rýchlosti kmitania kyvadla a niektorých vlastností kyvadla na základe pozorovania kyvadla. | meranie času, presýpacie hodiny, kyvadlo |

* ***vzdelávacia oblasť Človek a spoločnosť***

|  |  |
| --- | --- |
| **Výkonový štandard** | **Obsahový štandard** |
| **Žiak na konci 1. ročníka základnej školy vie/dokáže:**   * orientovať sa v budove školy (trieda, jedáleň, WC a i.), * definovať pravidlá bezpečnosti pri návšteve školy, * pomenovať významné orientačné body v blízkosti školy (budovy a i.), * povedať zjednodušenú adresu školy a adresu svojho bydliska, * rozlíšiť pojmy predtým, včera, dnes, potom a zajtra, * identifikovať dni v týždni, * čo škodí zdraviu, * určiť členov rodiny vo vzťahu k sebe. | moja trieda, škola, bezpečnosť v škole, v triede, orientácia v priestore  kde, tu, tam, vpravo, vľavo, hore, dolu, vpredu, vzadu škola, školský dvor, objekty v okolí školy, adresa školy, adresa môjho bydliska dni v týždni, začiatok, koniec, predtým, včera, dnes, potom, zajtra umývanie rúk, čistota tela, návšteva a správanie sa u lekára, v lekárni funkcia členov rodiny, prejav úcty k rodičom, starým rodičom a jednotlivým členom rodiny |

* ***vzdelávacia oblasť Človek a príroda***

**Rastliny**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 2. ročníka základnej školy vie/dokáže:**   uviesť päť príkladov rôznych prostredí a k nim príklady rastlín v nich žijúcich, | rôznorodosť životných podmienok rastlín, prispôsobovanie sa prostrediu, životné prejavy rastlín význam rastlinných semien, rozširovanie semien, podmienky |
| * vysvetliť na príkladoch, ako sa rastliny prispôsobujú svojim tvarom a spôsobom života podmienkam, v ktorých žijú, * vysvetliť, ako sú rastliny závislé od neživého prostredia, * opísať tri životné prejavy rastlín, * vysvetliť, kde a prečo je možné nájsť semená rastlín, * zhodnotiť význam rastlinných semien pre život človeka, * uviesť na príkladoch, že niektoré semená majú vyvinuté nástroje na to, aby sa dostali čo najďalej od materskej rastliny, * vysvetliť, z ktorej časti semena rastlina klíči a čo sa deje so zvyškom semena po jej vyklíčení, * navrhnúť postup, ako je možné zistiť podmienky klíčenia semien, * vysvetliť, akým spôsobom a prostredníctvom ktorých častí získavajú rastliny z prostredia vodu, vzduch a svetlo, * navrhnúť postup na overenie predpokladov týkajúcich sa podmienok rastu rastlín. | klíčenia semien: vzduch, voda, teplo  rast rastliny, životné podmienky rastlín: svetlo, teplo, vzduch, voda, pôda |

**Živočíchy**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 2. ročníka základnej školy vie/dokáže:**   * porovnať spôsob života živočíchov a rastlín, * zistiť, že životné prejavy živočíchov sú podobné životným | životné prejavy živočíchov a rastlín rast, vývin pestovanie úžitkových rastlín, zber divo rastúcich rastlín, lov divo |
| prejavom rastlín, ich spôsob života je však iný,   * že živočíchy (aj človek) sa postupne menia – rastú, vyvíjajú sa, dospievajú, starnú, * uviesť príklady mláďat rôznych druhov živočíchov, ktoré sa   nemusia podobať na dospelé jedince   * že dĺžka života živočíchov je rôzna, * že človek získava potravu rôznym spôsobom * vysvetliť na príkladoch, aký úžitok človeku poskytuje chov živočíchov, * vysvetliť význam tvorby živočíšneho spoločenstva, * spoznať včelu medonosnú, * opísať spôsob života včiel a mravcov. | žijúcich zvierat chov zvierat: kravy, ovce, sliepky, kone, včely spoločenský hmyz  včelia rodina: matka, trúd, robotnica mravenisko |

**Človek**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 2. ročníka základnej školy vie/dokáže:**   * vysvetliť, aký význam má pre človeka pohyb, * zistiť vlastným pozorovaním, že palec umožňuje realizovať najviac pohybov a úkonov, ktoré sú typické pre človeka, * že pohyb zabezpečujú svaly, ktoré sú upnuté na kostru, * pomenovať niektoré hlavné kosti ľudského tela a identifikovať ich | pohyb ako prejav života kostra ľudského tela: lebka, chrbtica a stavce, rebrá, ramenná kosť, stehenná kosť, kĺb, zlomenina svaly ich význam a rozvoj, únava svalov, pohyby ovládané vôľou a pohyby realizované mimo vôle človeka |
| na vlastnom tele   * vytvoriť jednoduchý nákres kostry ľudského tela (sústredí sa na to, že kosti sa nachádzajú v celom tele a sú pospájané kĺbmi), * že kosti rastú spolu s človekom až do dospelosti, * že kosti sa môžu zlomiť; zlomená kosť sa späť zrastie, * že človek pomocou svalov vykonáva rôznorodé pohyby, * skúmaním zistiť, že niektoré pohyby v tele sú ovládané vôľou   (chcením) a niektoré mimo vôle človeka,   * vymenovať päť rôznych pohybov, ktoré zabezpečujú svaly, * že svaly rastú, vyvíjajú sa a silnejú postupne s rastom a vývinom človeka, * vysvetliť únavu svalov a význam pravidelného cvičenia pre vývin svalstva. |  |

**Neživá príroda a skúmanie prírodných javov**

|  |  |
| --- | --- |
| **Výkonový štandard** | **Obsahový štandard** |
| **Žiak na konci 2. ročníka základnej školy vie/dokáže:**   * vysvetliť, čo obsahuje pôda a jednotlivé jej zložky zaradí k živým, neživým alebo odumretým súčastiam, * uviesť medzi živými súčasťami živočíchy, ktoré žijú v pôde a dýchajú vzduch prítomný v pôde, | zloženie pôdy, úrodnosť pôdy, znečistenie pôdy rozpúšťanie látok vo vode, zrýchľovanie rozpúšťania, filtrácia, odparovanie |
| * uviesť vodu a vzduch ako neživé súčasti prírody, * že z pôdy sa do vody prítomnej v pôde uvoľňujú rôzne látky, ktoré potom rastliny prijímajú koreňmi a využívajú ich na svoj rast, * zistiť vlastnosti rôznych typov pôd, * vytvoriť zo skúmania závery o rôznych vlastnostiach pôd, * skúmať rozpúšťanie látok vo vode, * vytvoriť záver o tom, ktoré látky sa rozpúšťajú vo vode a ktoré nie, * skúmaním zistiť, akým spôsobom je možné rozpúšťanie urýchliť, * jednoducho vysvetliť, čo sa deje s látkou, ktorá sa vo vode rozpúšťa, * navrhnúť postup, ako zistiť prítomnosť látky vo vode, * opísať na základe pozorovania proces filtrácie, * čo je odparovanie, * vysvetliť, čo sa pri odparovaní deje s vodou a s látkou, ktorá bola vo vode rozpustená. |  |

- ***vzdelávacia oblasť Človek a spoločnosť***

|  |  |
| --- | --- |
| **Výkonový štandard** | **Obsahový štandard** |
| **Žiak na konci 2. ročníka základnej školy vie/dokáže:**   * opísať cestu do školy, * ovládať základné pravidlá bezpečnosti na ceste, * určiť aktuálny rok, * zaradiť mesiace v roku podľa ročných období od začiatku roka, * určiť význam sviatkov (narodeniny, sviatky na Slovensku), * že jeho obec je súčasťou Slovenska, * rozpoznať štátne symboly (štátnu vlajku a štátny znak SR), * odlíšiť jednotlivé prvky krajiny, * opísať krajinu v okolí školy/bydliska (podľa obrázkov) počas roka, * uviesť dôvody, prečo ľudia cestujú, * odlíšiť druhy dopravy, * porozprávať o javoch v krajine, ktoré sú pri cestovaní zaujímavé   (atrakcie, pamiatky, príroda a i.),   * odlíšiť vybrané profesie a ich náplň, * opísať úlohu hasičov, policajtov a záchrannej zdravotnej služby, * zvládnuť postup, ako privolať pomoc, * určiť čas celých hodín na klasických a digitálnych hodinách. | cesta do školy, priechod pre chodcov, semafor kalendár – rok, mesiac, týždeň, deň, dátum, sviatky, rodina, narodeniny  jeseň (september, október, november), zima (december, január, február), jar (marec, apríl, máj), leto (jún, júl, august)  Vianoce, Nový rok, vznik Slovenskej republiky, Veľká noc,  Pamiatka zosnulých  Slovensko – štátna vlajka, štátny znak prvky krajiny (polia, lúky, lesy, rieky, jazerá, vrchy, rovina, domy a cesty)  cestovanie, práca, škola, dovolenka, druhy dopravy (auto, autobus, vlak, lietadlo, loď), spoznávanie krajiny, pamätihodnosti povolania ľudí (lekár, učiteľ, vedec, strojník, pekár, mäsiar, obchodník a i.) zásady bezpečnosti, slnečné žiarenie, oheň, elektrický prúd a iné nebezpečné predmety, postup pri volaní hasičov (150), záchrannej zdravotnej služby (155), polície (158), tiesňová linka (112) |